Toila raudteejaam

pisi|Reisirong saabumas Jõhvi (hilisema nimega Toila) jaama (1925)
pisi|Endise Toila jaama perroonijäänused
Toila raudteejaam (kuni 1931. aastani Jõhvi raudteejaam) oli raudteejaam Ida-Virumaal Linna küla lähedal, praeguse Jõhvi linna territooriumil. Jaam asus Jõhvi raudteejaamast umbes 3,5 km Narva pool.

Seoses 1929. aastal avatud Jõhvi uue raudteejaamaga nimetati jaam 1931. aastal ümber Toila jaamaks, kuigi raudteejaamast on Toila alevikuni umbes 8 km.
Ajalugu
Raudteejaam rajati 1870. aastal seoses laiarööpmelise Tallinna–Narva raudteega kohaliku Jõhvi mõisniku Igelströmi soovil.Jõhvi ajalooline ülevaade | Jõhvi Vallavalitsus Tõenäoliselt samal ajal valminud jaamahoone ehitati tüüpprojekti järgi sarnaselt Aegviidu, Kabala, Püssi jmt jaamahoonetega.Foto jaamahoonest; Baltic Trains Picture Gallery Lagunenud jaamahoone asus raudtee põhjaküljel ja lammutati 1997. aasta suvel.

Raudteejaam lõpetas tegevuse 1990. aastate keskpaigas, kuid reisirongid peatusid Toilas veel kuni 1990. aastate teise pooleni. Ebamugava asukoha tõttu leidis jaam reisijate poolt vähest kasutust. 

Toilas asus lisaks peateele kaks kõrvalteed, üks madal perroon, harutee tööstusterritooriumile ja kivist auruvedurite depoo. Endist jaama asukohta meenutavad tänaseni mitmed säilinud abihooned.

Toilale eelnes Jõhvi ja järgnes Oru raudteejaam.Infot jaama kohta; fotod (vene keeles)

Viited

 Välislingid 
 Infot jaama kohta; fotod (vene keeles)
 FOTO: Ajaloolise Toila jaamahoone lammutamine juulis 1997.a; muis.ee
 TOILA | Eesti Raudteeajaloo Selts

Kategooria:Eesti raudteejaamad
Kategooria:Jõhvi vald
Kategooria:Balti raudtee